Κατανομή οργανικών θέσεων προσωπικού σε Υπηρεσίες της Ελληνικής Αστυνομίας
Έγγραφο δημόσιας υπηρεσίας/δημόσιου φορέα
Η διαδικασία αφορά την κατανομή των οργανικών θέσεων του ένστολου προσωπικού όλων των κατηγοριών της Ελληνικής Αστυνομίας σε Υπηρεσίες της Ελληνικής Αστυνομίας, με απόφαση του Αρχηγού της Ελληνικής Αστυνομίας.
Διεύθυνση οργάνωσης και νομικής υποστήριξης.
Η κατανομή των οργανικών θέσεων όλων των κατηγοριών του προσωπικού της Ελληνικής Αστυνομίας στις επί μέρους Υπηρεσίες γίνεται με απόφαση του Αρχηγού της Ελληνικής Αστυνομίας.
Οι κεντρικές και περιφερειακές Υπηρεσίες της Ελληνικής Αστυνομίας αποστέλλουν, κατά λόγο αρμοδιότητας, στο Τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας, τεκμηριωμένες προτάσεις για την κατανομή οργανικών θέσεων προσωπικού σε Υπηρεσίες δικαιοδοσίας τους.
Το Τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας καταρτίζει και διακινεί ενημερωτικό ή εισηγητικό σημείωμα και σχέδιο απόφασης του Αρχηγού της Ελληνικής Αστυνομίας.
Επί θετικής απόφασης του Αρχηγού της Ελληνικής Αστυνομίας εκδίδεται απόφαση κατανομής θέσεων.
Το Τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας καταρτίζει διαταγή η οποία αποστέλλεται προς τις Υπηρεσίες στις οποίες αφορά η κατανομή των οργανικών θέσεων, ώστε να προβούν στις σχετικές μεταβολές στους οικείους πίνακες.
Το Τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας ενημερώνει τα σχετικά βιβλία και τους πίνακες οργανικών θέσεων του προσωπικού των Υπηρεσιών της Ελληνικής Αστυνομίας, καθώς και την ηλεκτρονική εφαρμογή των οργανικών θέσεων του συστήματος Police On Line.
Το τμήμα Οργάνωσης της Διεύθυνσης Οργάνωσης και Νομικής Υποστήριξης του Αρχηγείου της Ελληνικής Αστυνομίας θέτει την υπόθεση στο αρχείο.
Στην περίπτωση εντολής της ηγεσίας της Ελληνικής Αστυνομίας καταρτίζεται ενημερωτικό σημείωμα, ενώ στην περίπτωση που έχουμε πρόταση αστυνομικής Υπηρεσίας τότε καταρτίζεται εισηγητικό σημείωμα.
Επί αρνητικής απόφασης του Αρχηγού Ελληνικής Αστυνομίας, η υπόθεση τίθεται στο αρχείο από το Τμήμα Οργάνωσης της Διεύθυνσης Οργάνωσης και Νομικής Υποστήριξης.
Εντολή της Ηγεσίας ή πρόταση αστυνομικής Υπηρεσίας για την κατανομή οργανικών θέσεων προσωπικού σε Υπηρεσίες της Ελληνικής Αστυνομίας.
Κατάρτιση ενημερωτικού ή εισηγητικού σημειώματος και σχεδίου απόφασης.
Απόφαση του Αρχηγού της Ελληνικής Αστυνομίας
Έκδοση διαταγής για την υλοποίηση της απόφασης.
Ενημέρωση τηρούμενου αρχείου οργανικής δύναμης Ελληνικής Αστυνομίας